Title: Príloha č
Author: timea.lengyelova
Company: MP SR

Príloha č. 4
k nariadeniu vlády č. .../2004 Z. z. 

Náležitosti správy , ktorá sa predkladá podľa § 9 

Správa uvedená v  § 9  musí obsahovať poskytnúť minimálne tieto informácie. Časti A až D sa týkajú správ o monitorovaní vykonávanom v súlade s § 4 alebo § 7. Časť E sa týka správ o monitorovaní vykonávanom v súlade s  § 8.

A.  Pre každú zoonózu a pôvodcu zoonózy sa musia najskôr opísať  tieto údaje (neskôr sa  podávajú správy len o zmenách):
a)	  monitorovacie systémy (stratégie odberu vzoriek, frekvencia odberu vzoriek, typ  skúšobnej vzorky, vymedzenie prípadu, použité diagnostické metódy),
b)	vakcinačná politika a iné ochranné opatrenia,
c)	kontrolný mechanizmus a aj programy, ak je to potrebné,
d)	opatrenia v prípade pozitívnych nálezov alebo ojedinelých prípadov,
e)	primeraný systém ohlásenia,
f)	história choroby a infekcie alebo len choroby alebo len infekcie v krajine.

B.   Každoročne sa musí podať popis týchto údajov:
a)	príslušná vnímavá populácia zvierat (spolu s dátumom, ku ktorému sa viažu údaje)
                     1. počet stád alebo kŕdľov,
                     2. celkový počet zvierat, a
          3. metódy dotknutej výroby, ak je to významné,
b) počet a všeobecný popis laboratórií a inštitúcií zapojených do monitorovania.

C. Každoročne sa musia opísať tieto podrobnosti o každom pôvodcovi zoonózy a ich týkajúce sa kategórie údajov s ich dôsledkami:
a)	zmeny v systémoch už opísaných,
b)	zmeny v predtým opísaných metódach,
c)	výsledky šetrení a ďalšieho typizovania alebo iné metódy charakterizácie v laboratóriách (správy sa podávajú samostatne pre každú samostatne),
d)	celoštátne vyhodnotenie poslednej situácie, trend a zdroje infekcie,
e)	závažnosť zoonotického ochorenia,
f)	závažnosť v ľudských prípadoch, ako zdroj ľudskej infekcie, nálezov u zvierat a v potravinách, 
g)	uznané kontrolné stratégie, ktoré možno použiť na ochranu alebo minimalizáciu prenosu pôvodcov zoonózy na ľudí,
h)	ak je to potrebné, akékoľvek špecifické opatrenie prijaté v členskom štáte alebo navrhnuté pre spoločenstvo ako celok na základe poslednej situácie.

D. 	Podávanie správ o výsledkoch preskúmaní

Výsledky sa odovzdávajú s uvedením počtu prešetrených epidemiologických jednotiek (kŕdle, stáda, vzorky, šarže) a počtu pozitívnych vzoriek podľa vymedzenia prípadu. Ak je to potrebné, výsledky sa predkladajú spôsobom, ktorý zobrazuje zemepisné rozloženie zoonóz alebo pôvodcov zoonóz.

E. 	Údaje týkajúce sa ohniska choroby pochádzajúce z potravy a to:
a)	celkový počet ohnísk za rok,
b)	počet ľudských ochorení a úmrtí   v týchto ohniskách,
c)	pôvodcovia ohniska, zahŕňajúc ak je to možné serotyp alebo iný úplný opis pôvodcov. Ak identifikácia pôvodcu zoonózy nie je možná, dôvod tejto neidentifikovateľnosti by mal byť stanovený,
d)	nakazené potraviny a iné potenciálne nosiče,
e)	identifikácia typu miesta, kde sa inkriminované potraviny vyrábajú, predávajú, získavajú alebo , konzumujú,
f)	faktory, ktoré prispievajú k vzniku  ohniska, napr.  hygienické nedostatky pri spracovaní potravín.